**LĪGUMS Nr. \_\_\_\_\_\_\_\_\_\_\_\_\_\_**

par Check Point programmatūras apkalpošanas un atbalsta pakalpojuma termiņa pagarināšanu

(iepirkuma identifikācijas numurs:VK/2015/07)

Rīgā

2015.gada \_\_\_.\_\_\_\_\_\_\_\_\_

**Valsts kase**, vienotais reģ. Nr. 90000597275, adrese: Smilšu iela 1, Rīgā, LV-1919, turpmāk – **PASŪTĪTĀJS**, tās pārvaldnieka Kaspara Āboliņa personā, kurš rīkojas saskaņā Ministru kabineta 2004.gada 3.augusta noteikumiem Nr.677 „Valsts kases nolikums”, no vienas puses, un

**\_\_\_\_\_\_\_\_\_** vienotais reģ. Nr. \_\_\_\_\_\_\_\_\_\_, adrese: \_\_\_\_\_\_\_\_\_\_\_\_\_\_\_\_\_\_, turpmāk – **PIEGĀDĀTĀJS**, tās \_\_\_\_\_\_\_\_\_\_\_\_\_ personā, kurš rīkojas uz statūtu pamata, no otras puses, abi kopā un katrs atsevišķi turpmāk – **Puses/Puse**,

pamatojoties uz PASŪTĪTĀJA iepirkuma Nr. VK/2015/07, turpmāk – Iepirkums, rezultātiem, brīvi izsakot Pušu gribu, bez maldības, viltus vai spaidiem, noslēdz šādu līgumu (turpmāk – Līgums) par tālāk minēto.

**1. Līguma priekšmets**

PIEGĀDĀTĀJS veic PASŪTĪTĀJA Check Point programmatūras apkalpošanas un atbalsta pakalpojumus (turpmāk – Pakalpojums) no Līguma 3.2.apakšpunktā minētā apliecinājuma iesniegšanas dienas līdz 2016.gada 11.aprīlim saskaņā ar Līgumā un Iepirkuma tehniskajā specifikācijā noteikto.

**2. Līguma summa un norēķinu kārtība**

2.1. Kopējā Līguma summa par Pakalpojumu izpildi ir **\_\_\_\_\_\_\_\_ EUR** (\_\_\_\_\_\_\_\_\_\_ *euro*), bez pievienotās vērtības nodokļa (PVN). Līguma summai ir pieskaitāma PVN likme atbilstoši normatīvajos aktos noteiktajam.

2.2. PASŪTĪTĀJS pārskaita PIEGĀDĀTĀJAM Līguma 2.1.apakšpunktā norādīto summu uz Līgumā norādīto PIEGĀDĀTĀJA bankas kontu 5 (piecu) darba dienu laikā pēc Līguma 3.2.apakšpunktā minētā apliecinājuma un rēķina saņemšanas.

**3. Pakalpojuma izpildes noteikumi**

3.1. Pakalpojuma izpildi PIEGĀDĀTĀJS uzsāk ne vēlāk kā 5 (piecu) darba dienu laikā pēc Līguma abpusējās parakstīšanas.

3.2. Pakalpojuma izpildes uzsākšanas fakts tiek apstiprināts ar PIEGĀDĀTĀJA rakstveida apliecinājuma iesniegšanu PASŪTĪTĀJAM.

**4. Uzturēšanas un atbalsta kārtība**

4.1. Check Point programmatūrai un aprīkojumam tiek nodrošināts atbalsts un uzturēšana līdz 2016.gada 11.aprīlim atbilstoši Enterprise Support Standard līmenim (Check Point account id 6094044), kura laikā PIEGĀDĀTĀJS apņemas nodrošināt šādu saistību izpildi:

4.1.1. reakcijas laiks līdz PASŪTĪTĀJA informēšanai par iespējamo problēmas risinājumu darba dienās no 9:00 līdz 18:00 ne ilgāks par 1 (vienu) stundu;

4.1.2. apkope, remonts, bojāto komponenšu/iekārtu nomaiņa un darbaspējas atjaunošana bez papildu samaksas ne ilgāk kā 4 (četru) stundu laikā pēc PASŪTĪTĀJA problēmas pieteikuma;

4.1.3. iekārtu programmatūras (firmware) versiju atjaunošana, kļūdu labošana;

4.1.4. pieeja Check Point un PIEGĀDĀTĀJA atbalsta Web lapām;

4.1.5. sertificētu speciālistu izsaukumi;

4.1.6. konsultācijas pa tālruni, e-mail, on-site;

4.1.7. tehniskās konsultācijas.

4.2. PIEGĀDĀTĀJA speciālistu operatīvai izsaukšanai paredzēts tālrunis \_\_\_\_\_\_\_ un e-pasta adrese \_\_\_\_\_\_\_\_\_\_\_\_\_\_.

4.3. Veicot PIEGĀDĀTĀJA speciālistu izsaukšanu, PASŪTĪTĀJS apņemas darīt zināmu PIEGĀDĀTĀJAM šādu informāciju:

4.3.1. problēmas raksturs;

4.3.2. PASŪTĪTĀJA atbildīgā persona un tās kontakttālrunis.

4.4. PASŪTĪTĀJS apņemas ne mazāk kā 5 (piecu) darba dienu laikā brīdināt un saskaņot ar PIEGĀDĀTAJU visus būtiskas izmaiņas atbalstītajā sistēmā. Par būtiskām izmaiņām tiek uzskatīta jebkura izmaiņa, kura var ietekmēt sistēmas darbības stabilitāti.

4.5. Uzturēšanas perioda beigās PIEGĀDĀTĀJS sastāda un iesniedz PASŪTĪTĀJAM pieņemšanas-nodošanas aktu (divos eksemplāros) par veiktajiem uzturēšanas darbiem.

**5. Pušu atbildība**

5.1. Puses ir atbildīgas par savlaicīgu un precīzu Līguma noteikumu izpildi.

5.2. Gadījumā, ja kāda no Pusēm neizpilda vai nepienācīgi pilda Līguma noteikumus, kā rezultātā otrai Pusei ir nodarīti materiālie zaudējumi, vainīgajai Pusei ir jāatlīdzina cietušajai Pusei nodarītais zaudējums pilnā apmērā.

5.3. Gadījumā, ja Līguma summas samaksa tiek aizkavēta, PASŪTĪTĀJS maksā PIEGĀDĀTĀJAM līgumsodu, kura apmērs ir 0,5% dienā no laikā nesamaksātās Līguma summas (ieskaitot PVN), bet ne vairāk kā 10% no kopējās (ieskaitot PVN) Līguma summas.

5.4. Gadījumā, ja Pakalpojuma izpilde netiek veikta Līgumā norādītājā laikā un/vai Līgumā norādītajos termiņos, PIEGĀDĀTĀJS maksā līgumsodu 0,5% apmērā no kopējās Līguma summas (ieskaitot PVN), par katru nokavēto kalendāro dienu un/vai stundu, bet ne vairāk kā 10% no kopējās (ieskaitot PVN) Līguma summas.

5.5. Līgumsoda samaksa neatbrīvo Puses no citu Līgumā paredzēto saistību izpildes un zaudējumu atlīdzināšanas pienākuma.

**6. Konfidencialitātes nosacījumi**

6.1. Puses vienojas, ka uz jebkuru informāciju, kas iegūta Līguma izpildes laikā, t.sk. uz informāciju, kas vienai Pusei kļuvusi zināma par otru, uz PIEGĀDĀTĀJA izmantotajām idejām, metodēm un darba paņēmieniem, kā arī uz informāciju, ko PIEGĀDĀTĀJS darbu veikšanas gaitā ieguvis no citām institūcijām, ir attiecināma konfidencialitāte. Konfidencialitāte nav attiecināma uz informāciju, kas pieejama publiskajās datu bāzēs.

6.2. Puses apņemas bez otras Puses iepriekšējas rakstveida piekrišanas neizpaust Līguma izpildes ietvaros iegūto informāciju, izņemot Līguma 6.4.apakšpunktā minētajos gadījumos. Šis nosacījums ir spēkā gan Līguma izpildes laikā, gan arī pēc Līguma darbības termiņa izbeigšanās.

6.3. Puses apņemas sniegt informāciju saviem darbiniekiem tikai tādā apjomā, kas nepieciešams Līguma izpildei.

6.4. Ja Līguma 6.1. un 6.2.apakšpunktā minēto informāciju pieprasa Latvijas Republikas normatīvajos aktos paredzētās kompetentās institūcijas, kurām uz to ir likumīgas tiesības, Pusei ir tiesības izpaust šādu informāciju bez otras Puses iepriekšējas piekrišanas.

6.5. Visi Pakalpojuma veikšanas rezultātā iegūtie dati visos to formātos ir PASŪTĪTĀJA ekskluzīvs īpašums, un PASŪTĪTĀJS tos var publiskot, izplatīt, pavairot, reproducēt un citādi ar tiem rīkoties pēc saviem ieskatiem, neprasot PIEGĀDĀTĀJA atļauju un nemaksājot autoratlīdzību.

6.6. Puse, kura pati vai tās piesaistītās personas, neievēro konfidencialitātes nosacījumus atlīdzina otrai Pusei radušos zaudējumus, kuru apmērs jāpierāda Pusei, kura tos cietusi.

6.7. Līgums un tā grozījumi un/vai papildinājumi tiek publicēti PASŪTĪTĀJA mājas lapā saskaņā ar Publisko iepirkumu likuma 8.2 panta trīspadsmito daļu.

**7. Kontaktpersonas**

7.1. Kontaktpersona, kura kontaktējas ar otru Pusi un uzrauga (koordinē) kvalitatīvu Līguma izpildi: 7.1.1. no PASŪTĪTĀJA puses ir Andris Rutkis Andris.rutkis@kase.gov.lv tel: 67094256;

* + 1. no PIEGĀDĀTĀJA puses ir \_\_\_\_\_\_\_\_\_\_\_\_\_\_\_\_\_\_\_.
	1. Puses apņemas iespējami savlaicīgi informēt viena otru par izmaiņām pilnvaroto personu sastāvā vai atsevišķu personu pilnvarojuma apjoma izmaiņām.
1. **Nepārvarama vara**
	1. Puses ir atbrīvotas no atbildības par Līguma noteikumu neizpildi, ja līgumsaistību izpilde ir kļuvusi neiespējama no abām Pusēm neatkarīgu nepārvaramas varas apstākļu dēļ, kurus Puses nevarēja paredzēt un novērst saprātīgiem līdzekļiem – dabas stihijas, karš, masu nekārtības, ugunsgrēks utml.
	2. Puse, kura nav varējusi izpildīt savas saistības nepārvaramas varas apstākļu dēļ, nekavējoties, bet ne vēlāk kā 3 (trīs) darba dienu laikā no šādu apstākļu iestāšanās dienas, informē par to otru Pusi. Nepārvaramas varas apstākļu iestāšanās faktu Puse, kura nevar izpildīt Līgumā noteiktās saistības, pierāda ar kompetentas valsts, pašvaldības citas institūcijas izdotu dokumentu. Puses apņemas veikt visas saprātīgi iespējamās darbības, lai nekavējoši pēc apstākļu novēršanas atsāktu saistību izpildi.
	3. Nepārvaramas varas apstākļu iestāšanās neatbrīvo Puses no saistībām, kas ir radušās saistībā ar Līgumu līdz nepārvaramas varas apstākļu iestāšanās brīdim.
	4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
2. **Līguma spēkā stāšanās, grozīšana, izbeigšana, strīdu izskatīšana**
	1. Līgums stājas spēkā tā abpusējas parakstīšanas dienā un ir spēkā līdz Līgumā paredzēto saistību pilnīgai izpildei.
	2. Līgumu var nebūtiski grozīt vai izbeigt, Pusēm vienojoties un ņemot vērā Publisko iepirkumu likuma 67.1 pantā noteikto. Visi Līguma grozījumi noformējami rakstveidā un pēc to parakstīšanas tie kļūst par Līguma neatņemamu sastāvdaļu.
	3. Strīdus, kas radušies Līguma izpildes gaitā, Puses cenšas atrisināt savstarpēju sarunu (pretenziju pieteikšanas un izskatīšanas) ceļā. Gadījumos, kad Puses nevar vienoties 30 dienu laikā, strīdi tiek risināti tiesā Latvijas Republikas normatīvajos aktos noteiktajā kārtībā.
3. **Nobeiguma noteikumi**
	1. Puses ar saviem parakstiem apliecina, ka viņām ir saprotams Līguma saturs un nozīme, atzīst Līgumu par pareizu un labprātīgi vēlas to pildīt.
	2. Katrai Pusei ir nekavējoties, bet ne vēlāk kā 3 (trīs) darba dienu laikā, jāziņo otrai Pusei par savas juridiskās adreses vai norēķinu rekvizītu maiņu.
	3. Gadījumos, kas nav paredzēti Līgumā, Puses rīkojas saskaņā ar Latvijas Republikas normatīvajiem aktiem.
	4. Līgums ir izstrādāts un noformēts latviešu valodā uz 3 (trim) lapām, divos eksemplāros ar vienādu juridisko spēku – pa vienam katrai Pusei.
4. **Pušu rekvizīti un paraksti**

|  |  |
| --- | --- |
| **PASŪTĪTĀJS**: | **PIEGĀDĀTĀJS** |
| Valsts kase |  |
| Reģ. Nr. 90000597275Konts: LV06TREL2130051005000Valsts kase, kods: TRELLV22

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| K.Āboliņš |

 |

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

 |